Vita:Tóth Zoltán (színművész, 1979)

message: Egy korábbi cikkváltozatot a feljavítóba tettünk 2021 novemberében, majd onnan három hónap elteltével töröltük (nem javult). Az alanti megjegyzések ezzel a ma már nem látható cikkváltozattal kapcsolatosak. Palotabarát vita 2022. február 12., 01:23 (CET)
thread_title: Dobozolás oka

message: No, ez nem egy életrajz, csupán az adatai.
A Wikipédiának kialakult szokásai vannak arra, hogyan épül fel szövegesen is egy életrajz. Olvasd el, azután szerkessz bátran!--Linkoman vita 2019. július 10., 17:17 (CEST)
thread_title: Linkoman

message: A szócikk szövegében változtatott valaki (egy egyelőre majdnem ismeretlen szerkesztő, mert attól, hogy alapitothzoli szerkesztői névvel jelentkezett be, még nem került bele a Wiki eszmecseréibe és önkorrekciós rendszerébe). A tevékenysége az volt, hogy a színész nevét módosította Alapi-Tóth Zoltánra. (De a szócikk címét nem.)
Azonban az eddigire is kellene a szokásainknak megfelelő forrást adni. Például a legelső forrás linkjén Tóth Zoltán néven szerepel az egyesületi vezető. A másodikon is. A harmadikon is. Alapi Tóth ott nem fordul elő.
Ráadásul például a port.hu adatai között körülnézve nem is tudtam azonosítani Alapi Tóth Zoltánt a többi helyen talált Tóth Zoltánnal, a szócikkben egyáltalán nem szerepelnek a szerepei. Komolyan elgondolkoztam, hogy talán két személyről van szó.
Szóval ennek itt nem ez a módja.
Feltételezem, hogy mostanában szeretne ritkább nevet használni. De mivel legalábbis egy ideig Tóth Zoltán néven működött, a szócikket meg kellene tartani, célszerűen átirányításként. (A másik színművész Tóth Zoltán, az 1961-es születésű Jászai-díjas 2018-ban meghalt, szócikke eddig nem keletkezett. Vele akkor sem ütközne, ha azonos néven működne.) – Garamond vita 2019. augusztus 9., 14:53 (CEST)
thread_title:  Névváltoztatás? 

message: A cikk két személy adatait tartalmazza: Alapi-Tóth Zoltán és Tóth Zoltánét. Annyira adathiányos, hogy cirka három éve nem vagyunk biztosak abban, hogy ugyanarról a személyről van-e szó, vagy két különbözőről? Javítandó a CV formátum lexikon szócikkre, a gyakori név miatt muszáj a születési helyet és dátumot pontosítani. A tördelés annyira szerencsétlen, hogy a beleírt adatokat sem lehet mindig egyértelműen párosítani a felettük szereplő intézménynévvel.
A források egyáltalán nem támasztanak alá semmit a leírtakból, különböző honlapok kezdőlapjai, melyeken nem szerepel a Tóth Zoltán név, vagy a saját ilyen-olyan csatornái, melyek nem függetlenek. Palotabarát vita 2021. november 11., 02:21 (CET)
replies: text: De ki lenne a másik személy? Én úgy látom, hogy

text: # ugyanarra a színészre vonatkozik valamennyi szócikkbeli adat;

text: # az átnevezésből következtetve (melyet alapitothzoli végzett) ez a színész eredetileg Tóth Zoltán néven működött, de legalábbis 2019-től Alapi-Tóth nevet használ – esetleg csak művésznévként, mert az Országos Diákszínjátszó Egyesület vezetőjeként nem;

text: # a már elhunyt Tóth Zoltán (színművész, 1979) adataival nem keveredhet, mert ez az idősebb pályatárs Békéscsabán, Debrecenben, majd egy ideig Budapesten, a Katona József színházban működött, legutóbb – már betegeskedve – a Pinceszínházban. Más helyszín, máskor végzett iskolák, egymást elkerülő pályaív. Más Tóth Zoltánok nem színművészek.

text: Az persze ténykérdés, hogy a forrásként megadott linkek elég gyengén támasztják alá a szócikk állításait. – Garamond vita 2021. november 11., 19:30 (CET)
replies: text: :Garamond a másik lehet egy általunk kevésbé ismert Tóth Zoltán, de ha mégsem, és ugyanaz a személy a kettő, csak közben nevet változtatott, arról értelemszerűen forrás kell. Ha csak az eredeti cikk szerzője rontotta el, nem tudott az Alapi névről, akkor persze elég egy vitalapi megjegyzés. De látod, mennyire meg tudja vezetni az embert ez a Tóth Zoltánokból kötött csomó? Te is elvétetted, nem a Tóth Zoltán (színművész, 1979) adataival nem keveredhet, hanem a Tóth Zoltán (színművész, 1961–2018) című cikk alanyával nem keveredhet. Szóval ezt a kérdést tisztázni kell (pl. a bevezetőben a neve mellé írt névváltozat: "Tóth Zoltán xxx évig" ezt megoldaná.

text: :Egyébként lehet, hogy az is bekavar, hogy a szócikkben olvasható végzettségek, és az Alapi-Tóth Zoltán honlapján a bio-ban látható valamik (amelyekből első olvasatra nem egyértelmű, hogy melyik a végzettség/szakirány, és melyik a foglalkozás) abszolút nem egyeznek - pontosabban: a honlapján a végzettségek talán fel sincsenek tüntetve. Persze, én is valószínűbbnek tartom, hogy egyazon személyről van szó, de nálam ez csak 60-40 százalék, és mivel gyakori névről van szó, bármi lehet. Palotabarát vita 2021. november 12., 00:20 (CET)

text: Jaj, bocs, egyszerű mellényúlás. A már meghalt Tóth Zoltánt személyesen ismertem, ha nem is alaposabban. Én nem a (vele, vagy mással) történő keveredés tényén rugózom, hanem Alapi-Tóth saját adatain, mert szerintem ezek harmonizálnak egymással, nem nagyon látom, hogy a tevékenységi kör, az időrend stb. ne egyetlen személyre vonatkozzon. Itt például  gyakorlatilag ugyanaz van, mint a Wikipédián (és eléggé hasonló formában is). Ebből úgy gondolom, hogy nem két vagy több ember adatai szerepelnek a szócikkben.

text: Szerintem nem fogunk olyan adatot sem találni, hogy xxx időpontban nevet változtatott. Van adat arra, hogy 2003-ban Alapi-Tóth néven fellépett, és arra is, hogy 2007-ben Tóth Zoltánként egyesületi vezető lett. Ha jól látom, saját maga is belenyúlt a róla szóló oldalba, például a megváltoztatott név tőle került bele. De láthatólag (máshonnan is láthatólag), hogy is mondjam: inkább lendületes, mint szisztematikus alkat. A szócikk nehezen követhető, ebben a formátumban zavaros szerkezete is erre utal. Alighanem az eredeti cikkíró is ő maga volt, mert a szerkesztői azonosító a Diákszínjátszókra utal. Számomra azonban nem annyira fontos személyiség, hogy kitartóan nyomozzak miatta források után. Nem is látszik egyszerűnek, mert például itt van egy Facebook-cikk, amelyben benne van mind az, hogy a szülőhelye Alap, mind az, hogy Székesfehérvár. (Egyébként amikor az adatokat nézegettem, arra is rá kellett jönnöm, hogy a másik Tóth Zoltán esetében meg arra nincs forrás, hogy van Jászai Mari-díja. Kizárólag a nekrológja; igaz az több helyen is jött, ezért úgy tűnik, hogy van. De például az OSZMI nem tud róla.)

text: Nálam az, hogy a jelen szócikk alanyaként egy és ugyanazon személyről van szó, sokkal magasabb valószínűségű, legalább 90%. De mivel a Wikipédiát nem sztochasztikusan írjuk, ez mindegy. Forrás alig van. Ami van, az rossz. A személy Wikiképes. A szócikk nem. – Garamond vita 2021. november 12., 02:54 (CET)
replies: text: :90 nap alatt elválik mi lesz vele... Én egyelőre nem látok olyan független forrást, ami rendesen foglalkozik vele, de hátha valaki több energiát feccöl majd bele. Palotabarát vita 2021. november 12., 11:57 (CET)
thread_title:  Feljavítóba helyezés oka